hotchpotch/miracl-hf-unified huggingface dataset:
स्टीव चैन
स्टीवन शिह "स्टीव" चैन (; १८ अगस्त, १९७८ को पैदा हुए एक ताइवानी मूल के अमेरिकी है। वे लोकप्रिय वेबसाइट यूट्यूब के पूर्व एवम् सबसे जाने माने सह्-संस्थापकों में से एक है सह "AVOS सिस्टम्स, इंक" कंपनी की स्थापना होने के बाद और बनाया वीडियो शेयरिंग एप्लिकेशन , वह वर्ष २०१४ में शामिल हो गए।
चैन ने पार्क जी-हुन्,एक गूगल कोरिया उत्पाद विपणन प्रबंधक जो अब जेमी चैन है, से २००९ में शादी कर ली। वे अपने दो बच्चों के साथ सैन फ़्रांसिस्को में रहते हैं। एक बेटा जुलाई २०१० में हुआ था। चैन समर्थक है जहां जेमी जुलाई २०१२ में एक ट्रस्टी के तौर पर नियुक्त की गयी थी।
यू ट्यूब
प्रामाणिक हिंदी कोश
प्रामाणिक हिंदी कोश हिन्दी भाषा का एक शब्दकोश है। इसकी रचना से आचार्य रामचंद्र वर्मा जुड़े हैं। इसकी रचना 1950 में हुई थी।
आचार्य रामचंद्र वर्मा
आचार्य रामचंद्र वर्मा (1890-1969 ई.) हिन्दी के साहित्यकार एवं कोशकार रहे हैं। हिन्दी शब्दसागर के सम्पादकमण्डल के प्रमुख सदस्य थे। आपने आचार्य किशोरीदास वाजपेयी के साथ मिलकर 'अच्छी हिन्दी' का आन्दोलन चलाया। आपके समय में हिन्दी का मानकीकरण हुआ।
इनका जन्म काशी के एक सम्मानित खत्री परिवार में हुआ। वर्मा जी की पाठशालीय शिक्षा साधारण ही थी किंतु अपने विद्याप्रेम के कारण इन्होंने विद्वानों के संसर्ग तथा स्वाध्याय द्वारा हिंदी के अतिरिक्त उर्दू, फारसी, मराठी, बंगला, गुजराती, अंग्रेजी आदि कई भाषाओं का अच्छा अध्ययन कर लिया था। इनकी शिक्षु वृत्ति जीवन के अंतिम काल तक पूर्णतया जागरूक रही। विभिन्न भाषाओं के ग्रंथों के आदर्श अनुवाद इन्होंने प्रस्तुत किए हैं। अंग्रेजी के 'हिंदू पालिटी' ग्रंथ अनुवाद इन्होंने हिंदू राजतंत्र' नाम से किया है। मराठी भाषा की ज्ञानेश्वरी, छत्रसाल आदि पुस्तकों के सफल अनुवाद द्रष्टव्य हैं।
वर्मा जी की स्थायी देन भाषा के क्षेत्र में है। अपने जीवन का अधिकांश इन्होंने शब्दार्थनिर्णय और भाषापरिष्कार में बिताया। इनका आरंभिक जीवन पत्रकारिता का रहा। सन्‌ 1907 ई. में ये 'हिंदी केसरी' के संपादक हुए। यह पत्र नागपुर से प्रकाशित होता था। तदनंतर बॉकीपुर से निकलनेवाले 'बिहार बंधु' का इन्होंने योग्यतापूर्वक संपादन किया। बाद में नागरीप्रचारिणीपत्रिका के संपादकमंडल में रहे। नागरीप्रचारिणी सभा, काशी से संपादित होनेवाले 'हिंदी शब्दसागर' में ये सहायक संपादक नियुक्त हुए। सन्‌ 1910 ई. से 1929 ई. तक इन्होंने उसमें कार्य किया। बाद में इन्हें 'संक्षिप्त हिंदी शब्दसागर' के संपादन का भार दिया गया। इसके अनंतर ये स्वतंत्र रूप में भाषा और कोश के क्षेत्र में कार्यरत रहे।
इन्होंने गहरी सूझबूझ का परिचय दिया है। इस कार्य के लिए ये बराबर चिंतन और मनन किया करते थे। इनकी अनूठी हिंदीसेवा के कारण भारत सरकार ने इन्हें 'पद्मश्री' की सम्मानित उपाधि से अलंकृत किया था। इसमें किंचिन्मात्र संदेह नहीं कि ये आजीवन हिंदीसेवा में जिए। शब्दार्थनिर्णय के प्रति गहरी रुचि रखने के कारण इन्होंने अपने भवन का नाम ही 'शब्दलोक' रख लिया था। अंतिम काल में इन्होंने हिंदी का एक बृहत्‌ कोश 'मानक हिंदी कोश' के नाम से तैयार किया जो पाँच खंडों में हिंदी साहित्य सम्मेलन से प्रकाशित हुआ है।
इनके कतिपय प्रसिद्ध ग्रंथों के नाम हैं- अच्छी हिंदी, उर्दू-हिंदीकोश, हिंदी प्रयोग, प्रामाणिक हिंदी कोश, शिक्षा और देशी भाषाएँ, हिंदी कोश रचना, आदि।
सन्‌ 1969 में इनका काशीवास हो गया। इनकी सादगी और स्वभाव की सरलता प्रत्येक मिलनेवाले साहित्यिक पर अपना प्रभाव डाले बिना न रहती थी। वर्मा जी हिंदी में जिए और हिंदी के लिए जिए।
इन्होंने आदिकाल की कालावधि संवत् 750 से 1375 तक मानकर इस दो खण्डों में बाँटा है:
संक्षिप्त हिंदी शब्दसागर
संक्षिप्त हिंदी शब्दसागर हिन्दी साहित्य की एक अमूल्य निधि है। यह हिन्दी शब्दकोश है। इसके लेखक/संपादक आचार्य रामचंद्र वर्मा हैं।
शब्दलोक प्रकाशन
शब्दलोक प्रकाशन हिन्दी की पुस्तकों की एक प्रकाशन कंपनी है। यह वाराणसी में स्थित है।
नई विमान यातायात सेवा इमारत, नई दिल्ली
नई विमान यातायात सेवा इमारत इन्दिरा गाँधी अन्तर्राष्ट्रीय हवाई अड्डा, नई दिल्ली के विमान यातायात सेवाओं के संचालन हेतु बनाई गई है। ये इमारत भारतीय विमानपत्तन प्राधिकरण द्वारा प्रयोग एवं अनुरक्षित की जाती है। यह एक पांच मंजिला इमारत है, जिसके पीछे काफी ऊंचा टॉवर है।
जॉन माइकल टॉल्बोट
"' (अंग्रेज़ी: "John Michael Talbot"), 8 मई 1954 ओक्लाहोमा, एक प्रसिद्ध अमेरिकी गायक।
शंघाई गौरव
शंघाई गौरव (सरलीकृत चीनी: 上海骄傲周) सप्ताह भर तक चलने वाला समलैंगिक गौरव उत्सव है जो अभी शंघाई, चीन में चल रहा है। यह पहली बार है जब इस नगर में इस प्रकार का वृतांत हो रहा है और चीनी मुख्यभूमि पर पहली बार इतना बड़ा समलैंगिक आयोजन हो रहा है। यह उत्सव ७ जून, २००९ को आरम्भ हुआ था और १३ जून, २००९ तक चलेगा। आयोजकों से कानूनी परामर्श लिया गया था और उन्हें ये सूचित किया गया था की संभवतः चीनी अधिकारी इस परेड के नगर में आयोजित किए जाने को अनुमति नहीं देंगे।
उत्सव में एक कला प्रदर्शनी का आयोजन होगा और चलचित्र दिखाए जाएँगे। एक विशाल निजी घटनास्थल पर २४-७ दावत की भी मेज़बानी की जानी है। उत्सव के अंत पर चीन और बाहरी देशों से लगभग २,००० लोगो के इसमे सम्मिलित होने का अनुमान है।
प्रेस्टन, विक्टोरिया
प्रेस्टन आस्ट्रेलिया एक शहर विक्टोरिया के प्रान्त में स्थित है। डेटा करने के लिए वर्ष २००६ से मुताबिक, यह २७८९२ निवासियों की जनसंख्या है।
अर्टेमिस का मन्दिर
अर्टेमिस का मन्दिर जिसे डाईना के मन्दिर भी कहॉ जाता है एक यूनानी मन्दिर और प्राचीन विश्व का सात आश्चर्यो में से एक है। यह आज के तूर्की में स्थित था।
ओलम्पिया में जियस की मूर्ति
ओलम्पिया में जियस की मू्र्ति प्राचीन विश्व के सात आश्चर्यो में से एक है। इस मूर्ति का निर्माण यूनानी मूर्तिकार फ़िडी्यास ने ईसा से ४३२ साल पहले किया था। इस मूर्ति को यूनान के ओलम्पिया में स्थित जियस के मंदिर में स्थापित किया गया था। इस मूर्ति में जियस को बैठे हुई अवस्था में दिखाया गया है। मूर्ति की उंचाई १२ मीटर थी।
माउसोलस का मकबरा
माउसोलस का मकबरा प्राचीन विश्व का सात आश्चर्यो में से एक है।ये तुर्की में है
रोड्स का कॉलॉसस
रोडेस कि विशालमूर्ति यूनानी द्विप रोडेस पर यूनानी देवता हेलियोस की एक विशाल मूर्ती है। यह मूर्ती प्राचीन विश्व का सात आश्चर्यो में से एक है। इस का निर्माण ईसा पूर्व २९२ से २८० के बीच किया गया। प्राचीन विश्व की यह सबसे उंची मूर्ती थी जिसकी उंचाई ३० मीटर थी।
सिकन्दरिया का प्रकाशस्तंभ
ऐलेक्जेन्ड्रिया का रोशनीघर सम्पादन प्राचीन विश्व का सात आश्चर्यो में से एक है। इस रोशनीघर का निर्माण ईसा से ३ शताब्दी पूर्व मिस्र के द्विप फ़ेरोस पर एक प्रतीक चिह्न के रूप में करवाया गया था। विभिन्न सोत्रो के अनुसार इसकी उंचाई ११५ मीटर से १३५ मीटर के बीच रही होगी।
2009 फ़्रेंच ओपन टेनिस प्रतियोगिता
रोजर फ़ेडरर ने रॉबिन सोडरलिंग को 6-1, 7-6 (1), 6-4 से हराया।
स्वेतलाना कुज़नेतसोवा ने दिनारा सफ़ीना को 6-4, 6-2 से हराया।
उपप्रधानमंत्री
भारत का उपप्रधानमंत्री भारत सरकार की कैबिनेट का एक सदस्य होता है। यह पद, संवैधानिक पद नहीं है और प्रायः अपने आप में कोई विशिष्ट शक्तियाँ नहीं रखता। सामान्यतः उपप्रधानमंत्री कोई अन्य महत्वपूर्ण विभाग भी रखता है, जैसे- गृहमंत्री या वित्त मंत्री। इस पद का उपयोग प्रायः सरकार द्वारा राजनीतिक स्थायित्व सुनिश्चित करने के लिए किया जाता है (क्योंकि संविधान ने प्रधानमंत्री को "समानों में प्रथम" कहा है, अतः शक्ति संतुलन हेतु)। अथवा आपात्काल में भी इस पद पर नियुक्ति की जा सकती है, जबकि अनुदेश रेखा को स्पष्टतः परिभाषित करना जरूरी हो जाता है।
भारत के प्रथम उपप्रधानमंत्री सरदार वल्लभभाई पटेल थे। इस पद पर अब तक के अंतिम व्यक्ति श्री लालकृष्ण आडवाणी थे। उपप्रधानमंत्री के पास केवल यह शक्ति है कि वह प्रधानमंत्री की अनुपस्थिति में कैबिनेट की बैठकों की अध्यक्षता करता है। केवल तभी वह प्रधानमंत्री का कार्यभार ग्रहण करता है जबकि प्रधानमंत्री गंभीर रूप से बीमार हो, अक्षम हो या उसकी मृत्यु हो जाये।
बगदालिया गोत्र कायस्थ
त्रेता युग में भगवान परशुराम नें सहत्रार्जुन को मारकर क्षत्रियों के वंश को मिटाया। उस समय कुछ क्षत्रियों व क्षत्राणियों नें जंगल व पहाड़ की और भागकर अपनी रक्षा की थी। उनमें से चन्द्रसेन राजा की रानी गर्भावस्था में थीं। वह भागकर बगदालिया मुनी की कुटी में पहुंची। मुनी नें स्त्री को दुखी व अनाथ देखकर शरण दी। जब परशुराम जी को इस बात की खबर लगी तो वह बगदालिया मुनी के पास पहुंचे, बगदालिया मुनी भगवान परशुराम जी को आया देख बडे ही आदरभाव से उनका सत्कार किया एवं पूरे विधी विधान से उनकी पूजा अर्चना कर उन्हे आसन दिया और प्रसाद तैयार करा कर भोजन ग्रहन करनें का निवेदन किया। बगदालिया मुनी का आदरभाव देख भगवान परशुराम जी ने भोजन ग्रहन किया और भोजनोपरांत भगवान परशुराम जी बोले आपकी कुटिया में चन्द्रसेन राजा की रानी गर्भ सहित आई है उसे मुझे सौप दिजीए जिससे मै उसे गर्भ सहित मिटा सकूं। बगदालिया मुनी नें उन्हे देना स्वीकार किया। तब भगवान परशुराम जी बगदालिया मुनी पर खुश होकर उनसे एक मनोरथ मागनें को कहा तब बगदालिया मुनी नें कहा कि आप उसी स्त्री का गर्भ हमें दे दीजिए। भगवान परशुराम जी यह सुनकर हंसे और स्त्री को वापस करनें को स्वीकार किया। बगदालिया मुनी नें तब उस स्त्री से भगवान परशुराम जी के चरण कमल को प्रणाम करवाया। परशुराम जी नें प्रसन्न होकर बगदालिया मुनी से कहा कि आप तो जानते है मैं क्षत्रियों का नाश करनें वाका तीनो लोको में विदित हूँ परंतु आपनें इस स्त्री के गर्भ को मांग लिया है इस कारण अब मैं इसे नहीं मारूंगा किंतु मेरे रहते कोइ क्षत्रिय बच नही सकता इस कारण जब इस स्त्री की गर्भावस्था समाप्त हो तब इस बालक को चित्रगुप्त के वंश संस्कार कराकर इसे कायस्थ धर्म दीजिएगा। भविश्य में इस वंश वाले बगदालिया गोत्र कायस्थ कहे जाएगें।
लोकसभा अध्यक्ष
लोकसभा अध्यक्ष, भारतीय संसद के निम्नसदन, लोकसभा का सभापति एवं अधिष्ठाता होता है। उसकी भूमिका वेस्टमिंस्टर प्रणाली पर आधारित किसी भी अन्य शासन-व्यवस्था के वैधायिकीय सभापति के सामान होती है। उसका निर्वाचन लोकसभा चुनावों के बाद, लोकसभा की प्रथम बैठक में ही कर लिया जाता है। वह संसद के सदस्यों में से ही पाँच साल के लिए चुना जाता है। उससे अपेक्षा की जाती है कि वह अपने राजनितिक दल से इस्तीफा दे दे, ताकि कार्यवाही में निष्पक्षता बनी रहे। वर्त्तमान लोकसभा अध्यक्ष " श्री ओम बिरला " है, जोकि अपनी पूर्वाधिकारी, सुमित्रा महाजन के बाद, इस पद पर आसीन हैं। यह १७वी लोकसभा के अध्यक्ष है
लोकसभा अध्यक्ष का निर्वाचन लोकसभा के सदस्यों के द्वारा किया जाता है। निर्वाचन की तिथि राष्ट्रपति के द्वारा निश्चित की जाती है। राष्ट्रपति के द्वारा निश्चित की गयी तिथि की सूचना लोकसभा का महासचिव सदस्यों को देता है। निर्वाचन की तिथि के एक दिन पूर्व के मध्याह्न से पहले किसी सदस्य द्वारा किसी अन्य सदस्य को अध्यक्ष चुने जाने का प्रस्ताव महासचिव को लिखित रूप में दिया जाता है। यह प्रस्ताव किसी तीसरे सदस्य द्वारा अनुमोदित होना चाहिए।  इस प्रस्ताव के साथ अध्यक्ष के उम्मीदवार सदस्य का यह कथन संलग्न होता है कि वह अध्यक्ष के रूप में कार्य करने के लिए तैयार है। निर्वाचन के लिए एक या अधिक उम्मीदवारों द्वारा प्रस्ताव किये जा सकते हैं। यदि एक ही प्रस्ताव पेश किया जाता है, तो अध्यक्ष का चुनाव सर्वसम्मत होता है और यदि एक से अधिक प्रस्ताव प्रस्तुत होते हैं, तो मतदान कराया जाता है। मतदान में लोकसभा के सदस्य ही शामिल होकर अध्यक्ष का बहुमत से निर्वाचन करते हैं।
लोकसभा अध्यक्ष अन्य लोकसभा सदस्यों की ही तरह एक सदस्य के रूप में शपथ लेता है। उसका शपथ भी कार्यकारी अध्यक्ष द्वारा कराया जाता है। कार्यकारी अध्यक्ष सबसे वरीष्ठ सदस्यों को बनाया जाता है।
लोकसभा-अध्यक्ष लोकसभा के सत्रों की अध्यक्षता करता है और सदन के कामकाज का संचालन करता है। वह निर्णय करता है कि कोई विधेयक, धन विधेयक है या नहीं। वह सदन का अनुशासन और मर्यादा बनाए रखता है और इसमें बाधा पहुँचाने वाले सांसदों को दंडित भी कर सकता है। वह विभिन्न प्रकार के प्रस्ताव और संकल्पों, जैसे अविश्वास प्रस्ताव, स्थगन प्रस्ताव, सेंसर मोशन, को लाने की अनुमति देता है और अटेंशन नोटिस देता है। अध्यक्ष ही यह तय करता है कि सदन की बैठक में क्या एजेंडा लिया जाना है।
लोकसभा अध्यक्ष को राज्यसभा के सभापति (उपराष्ट्रपति) के समान मासिक वेतन एवं अन्य भत्ते मिलते हैं। मई, 2002 को संसद द्वारा पारित एक संशोधन विधेयक के अनुसार यदि लोकसभा के अध्यक्ष की मृत्यु उसके पद पर रहने की अवधि में ही हो जाती है तो उसके परिवार यानी पति या पत्नी को पेंशन, आवास और स्वास्थ्य सुविधाएँ मिला करेंगी। ध्यातव्य है कि यह सुविधा अब तक राष्ट्रपति एवं उपराष्ट्रपति पदों के लिए ही थीं। साथ ही लोकसभाध्यक्ष को केन्द्रीय मंत्री के समान भत्ता देने का भी प्रावधान किया गया है। 4 लाख sellry
अध्यक्ष का कार्यकाल लोकसभा विघटित होने तक होता है। कुछ स्थितियों में वह इससे पहले भी पदमुक्त हो सकता है-लोकसभा अध्यक्ष को लोकसभा के प्रभावी बहुमत द्वारा हटाया जा सकता है। परंतु 14 दिन पहले इसकी सूचना लोक सभा अध्यक्ष को देनी आवश्यक है।
कांग्रेस के बलराम जाखड़ सबसे लंबे समय तक सेवारत वक्ता, जो ९ साल १० महीने और २७ दिन है।
कार्ल लीनियस
कार्ल लीनियस (लैटिन: "Carolus Linnaeus") या कार्ल वॉन लिने (२३ मई १७०७ - १० जनवरी १७७८) एक स्वीडिश वनस्पतिशास्त्री, चिकित्सक और जीव विज्ञानी थे, जिन्होने द्विपद नामकरण की आधुनिक अवधारणा की नींव रखी थी। इन्हें आधुनिक वर्गिकी (वर्गीकरण) के पिता के रूप में जाना जाता है साथ ही यह आधुनिक पारिस्थितिकी के प्रणेताओं मे से भी एक हैं।
लीनियस का जन्म दक्षिण स्वीडन के ग्रामीण इलाके स्मालैंड में हुआ था। उनके पिता उनके पूर्वजों में पहले व्यक्ति थे जिन्होने एक स्थायी अंतिम नाम को अपनाया था, उसके पहले इनके पूर्वज स्कैंडिनेवियाई देशों मे प्रचलित पितृनाम प्रणाली का इस्तेमाल किया करते थे। उनके पिता ने इनके पारिवारिक फार्म पर लगे एक एक विशाल ‘लिंडेन’ पेड़ के लैटिन नाम पर आधारित अपना अंतिम नाम लीनियस अपनाया था। १७१७ में इन्होंने वैक्स्जो शहर से अपनी आरंभिक शिक्षा ली और १७२४ में जिम्नेज़ियम साधारण अंकों से उत्तीर्ण किया। उनके वनस्पति विज्ञान में उत्साह ने एक स्थानीय चिकित्सक को आकर्षित किया, जिसे लगा, कि इस बालक में उक्त विषय की प्रतिभा है। उनकी सिफारिश पर कार्ल के पिता ने उन्हें निकटनम विश्वविद्यालय, लुंड विश्वविद्यालय भेजा। कार्ल ने वहां अध्ययन के साथ ही वहां के उपेक्षित जीवविज्ञान उद्यान को भी सुधारा। तब उन्हें उपसाला विश्वविद्यालय जाने की प्रेरणा मिली। कार्ल ने एक ही वर्ष बाद उपसाला के लिए प्रस्थान किया।
उपसाला में इनका समय आर्थिक तंगी में गुजरा, जब तक ये एक प्रसिद्ध वैज्ञानिक ओलोफ सेल्सियस से नहीं मिले। ओलोफ खगोलज्ञ ऐन्डर्स सेल्सियस का भतीजा था। ऐन्डर्स सेल्सियस वही थे, जिहोंने थर्मामीटर का आविष्कार किया था और तापमान स्केल को उन्हीं का नाम दिया गया था। सेल्सियस कार्ल के ज्ञान एवं वनस्पति संग्रह से बहुत प्रभावित हुए, तथा उन्हें आवास तथा खाने की सुविधा का प्रस्ताव दिया। अब कार्ल के दिन सुधरे। लीनियस ने  उपसाला विश्वविद्यालय से अपनी उच्च शिक्षा ग्रहण की थी और १७३० में वो वहाँ पर वनस्पति विज्ञान के व्याख्यान देने लगे थे। उन्होंने १७३५-१७३८ के बीच विदेश प्रवास किया जहाँ उन्होने आगे की पढ़ाई जारी रखी साथ ही इनकी पुस्तक का पहला संस्करण १७३५ में नीदरलैंड में प्रकाशित हुआ। यह पुस्तक प्रथम संस्करण में मात्र ग्यारह पृष्ठों की थी। इसमें दशम संस्करण (१७५८) तक पहुंचते हुए ४४०० से अधिक जंतुओं की प्रजातियों एवं ७७०० से अधिक पादपों की प्रजातियों का वर्गीकरण किया गया था।  उसके बाद यह वापस स्वीडन चले आये और उप्साला विश्वविद्यालय में वनस्पति विज्ञान के प्रोफेसर बन गये। १७४० के दशक मे इन्हें स्वीडन द्वारा जीवों और पादपों की खोज और वर्गीकरण के लिए कई यात्राओं पर भेजा गया। १७५० और १७६० के दशकों में, उन्होने अपना जीवों और पादपों और खनिजों की खोज और वर्गीकरण का काम जारी रखा और इस संबंध मे कई पुस्तके भी प्रकाशित कीं। अपनी मृत्यु के समय लीनियस यूरोप के सबसे प्रशंसित वैज्ञानिकों मे से एक थे।
इनके मरणोपरांत स्वीडन सरकार ने एक १० क्रोनर का नोट निकाला, जिस पर लिनियस का एक रेखाचित्र अंकित था, जिसके पृष्ठभूमि में उप्साला विश्वविद्यालय का दृश्य था।
पर्याय (वर्गिकी)
वैज्ञानिक नामकरण में, पर्याय या समानार्थी किसी एक "वर्ग" (टैक्सोन्) के लिए प्रयुक्त होने वाले अलग अलग वैज्ञानिक नाम हैं। जीव विज्ञान और वनस्पति विज्ञान के लिए इनका उपयोग और शब्दावली अलग अलग हैं।
अकबर के नवरत्न
अकबर ने अपनी सत्ता के सुदृढ़ीकरण हेतु 9 विद्वानों की नियुक्ति की जिन्हें कालांतर में अकबर के नवरत्न के नाम से भी जाना गया।
इनका पूरा नाम अबुल फजल इब्न मुबारक था | अबुल फजल (१५५१ - १६०२) ने अकबर के शासन काल की प्रमुख घटनाओं को कलमबद्ध किया था। उन्होंने अकबरनामा और आइन-ए-अकबरी की रचना की थी। इनका जन्म आगरा में हुआ।इनकी हत्या सलीम ने करवाई थी वीरसिंह बुंदेला द्वारा। अबुल फजल ने पंचतंत्र का फारसी अनुवाद अनवर-ए-सादात नाम से किया।
इनके पिता का नाम शेख मुबारक था
शेख मुबारक ने ही 1579 ई० में महजरनामा नामक दस्तवेज का प्रारुप तैयार किया फिर इसको अकबर ने जारी किया
फैजी(१५४७ - १५९५) अबुल फजल के भाई थे जो फारसी में कविता लिखते थे और जिन्हें अकबर ने अपने बेटे के गणित शिक्षक के पद पर नियुक्त किया था। शेख अबु अल-फ़ैज़, प्रचलित नाम:फ़ैज़ी (२४ सितंबर १५४७, आगरा–५ अक्टूबर १५९५, लाहौर) मध्यकालीन भारत का फारसी कवि था। इसने लीलावती ग्रंथ का फ़ारसी मे अनुवाद किया था।
कवि तानसेन अकबर के दरबार के एक विलक्षण संगीतज्ञ थे। संगीत सम्राट तानसेन की नगरी ग्वालियर के लिए कहावत प्रसिद्ध है कि यहाँ बच्चे रोते हैं, तो सुर में और पत्थर लुढ़कते हैं तो ताल में। मियां की मल्हार राग इन्होने बनाया था। इनके बचपन का नाम तन्ना मिश्रा या राम तनु पांडे था। तानसेन को दीपक राग का बहुत बड़ा ज्ञाता माना जाता था।
बीरबल का वास्तविक नाम महेशदास था। परम बुद्धिमान [राजा बीरबल](१५२८-१५८३) अकबर के विशेष-सलाहकार थे। हास्य-परिहास में इनके अकबर के संग काल्पनिक किस्से आज भी कहे जाते हैं। बीरबल कवि भी थे। ब्रह्म के नाम उन्होंने एक कवि के रूप में कविताएँ लिखी हैं जो भरतपुर संग्रहालय राजस्थान में सुरक्षित हैं। बीरबल बादशहाके नौरत्नो में से एक थे|
राजा टोडरमल अकबर के राजस्व और वित्तमंत्री थे। इन्होंने भूमि-पैमाइश के लिए विश्व की प्रथम मापन-प्रणाली तैयार की थी। ये भरतपुर अलवर के पास हरसाना ग्राम के थे अकबर के राज्य कि पेमाइस इन्होने की थी। उत्तर प्रदेश राज्य के एकमात्र राजस्व प्रशिक्षण संस्थान,हरदोई का नाम इनके नाम पर राजा टोडरमल भूलेख प्रशिक्षण संस्थान रखा गया है जहांआईएएस, आईपीएस, पीसीएस, पीपीएस के अलावा राजस्व कर्मियों को भूलेख संबंधी प्रशिक्षण दिया जाता है।इन्होंने भूराजस्व की दहसाला पद्धति की शुरुआत की।
अकबर की सेना के प्रधान सेनापति महाराजा मानसिंह (जयपुर) के आमेर (आम्बेर) राजा भारमल के पुत्र थे।7000 मनसबदार थे। राज्य की रक्षा करते थे|
रहीम एक प्रतिष्ठित कवि थे और अकबर के संरक्षक बैरम खान के बेटे थे। इन्होंने नगर शोभा नामक रचना की । इन्होने बाबारनामा का फ़ारसी मे अनुवाद किया था।
फकीर अजिओं-दिन अकबर के निजी चिकित्सक(हकीम) थे। वह अकबर के नवरत्नों में से एक थे।
मुल्लाह दो पिअज़ा अकबर के अमात्य थे। यह बात को काटने के लिए काफी प्रसिद्ध थे तथा यह प्याज खाने के भी सौकिन थे। ये रसोइया थे मुलला दो प्याजा की मजार हरदा मध्यप्रदेश के हरदा जिले के हँडिया तहसील में बनी है जहाँ मुगल बादशाह के समय यात्रीयों के रूकने के लिए बना गरह है इसे इस समय तेली की सराय के नाम से जाना जाता है।
जोधा बाई
'जोधा बाई' या 'जोध बाई' से निम्नलिखित व्यक्तियों का बोध होता है-
आल्मेरिया प्रान्त
आल्मेरिया (स्पेनी: Almería) दक्षिणी स्पेन में स्थित एक प्रान्त है। ग्रानडा, मूर्सिया इसके सीमा प्रान्त हैं और भूमध्य सागर इसका सीमान्त सागर। इस प्रान्त का क्षेत्रफल ८,७६९ किमी है जो तुलना के लिए भारत के उत्तर प्रदेश राज्य के मेरठ ज़िले का लगभग साढ़े-तीन गुना है। कुल जनसंख्या है ५,४६,४९९ (सन् २००२) और घनत्व है ६२.३२/किमी। इसके भीतर १०१ नगरनिगम इकाइयाँ हैं। एल्मीरिया, दक्षिणी स्पेन के आंदालुसिया स्वायत्त समुदाय का भाग है। इसकी राजधानी भी "आल्मेरिया" नाम का एक शहर ही है।
आल्मेरिया में एक 50 किमी लम्बी "सिएर्रा दे लोस फ़िलाब्रेस" (Sierra de Los Filabres) नाम की पहाड़ों की शृंखला है जिसमें अल्मेरिया के सबसे ऊंचे पहाड़ हैं। इस प्रान्त में काबो दे गाता-नीहार (Cabo de Gata-Níjar) नाम का प्राकृतिक उद्यान भी है जिसमें यूरोप के सब से शुष्क इलाक़े पाए जाते हैं। यहाँ का रेगिस्तानी, चट्टानी और पहाड़ी वातावरण वॅस्टर्न शैली की फ़िल्में बनाने के लिए बिलकुल ठीक बैठता है क्योंकि यहाँ का क़ुदरती माहौल अमेरिका के पश्चिमी भूभाग से मिलता-जुलता है। 1960 के दशक में यहाँ बहुत सी वॅस्टर्न फ़िल्में बनाई गई जिनके लिए रेगिस्तान में बहुत से बनावटी अमेरिकी क़स्बे बनाए गए।
आल्मेरिया की मुख्य नदी आन्दाराह नदी है।
आल्मेरिया में "प्लाताफ़ोर्मा सोलार दे अल्मेरिया" (Plataforma Solar de Almería) नाम का एक बड़ा सौर उर्जा अनुसन्धान केंद्र है। यहाँ खगोलशास्त्रीय अनुसन्धान के लिए जर्मन-स्पैनिश तालमेल से बनी "कालार आल्तो वेधशाला" भी है। फ़्रांस की बड़ी मिशलिन कंपनी भी आल्मेरिया प्रान्त में एक औद्योगिक अनुसंधान केंद्र चलाती है।
टोकि पोना
टोकि पोना या टोकी पोना एक निर्मित भाषा है। टोरंटो की सोन्जा एलिन किसा ने इस भाषा का निर्माण किया है। यह भाषा कुछ साधारण से विचारों और प्रतीकों पर आधारित है जो सभी संस्कृतियों को ज्ञात है या लगभग एक समान हैं। टोकि पोना एक न्यून्य भाषा है। इसमें केवल ११८ शब्द हैं। यह संजाल पर प्रथम बार २००१ की गर्मियों में प्रकाशित की गई थी।
दाई ओर दिखाए गए चित्र का अर्थ है, हाँ यह सही है।
यह शब्दों के स्थान पर हावभावों को ध्यान में रखकर निर्मित की गई है, अर्थात इसका स्वरूप जितना हो सके कम जटिल करके बनाया गया है। इस भाषा में मात्र १४ भाषा ध्वनियां और ११ शब्द हैं। इसे अंतर्राष्ट्रीय सहायक भाषा के रूप में नहीं बनाया गया, बल्कि यह ताओ दर्शन से प्रेरित है। इस भाषा को सीखने वाले शीघ्र ही सरल शब्दों से हावभावों को प्रकट करने की कला सीख जाते हैं।
टोकि पोना आधिकारिक जालस्थल
निकोलाई सेवर्त्ज़ोव
निकोलाई एलेक्सीविच सेवर्त्ज़ोव (1827 -8 फ़रवरी 1885) एक रूसी अन्वेषक और प्रकृतिवादी थे।
"सिर दार्या" के एक अभियान के दौरान उन्हें डाकुओं ने पकड़ लिया था और एक महीने के बाद मुक्त किया था। 1865-68 में उन्होंने टीएन शान और झील इसिक कुल का पता लगाया था। 1877-78 में उन्होंने एक मार्ग के द्वारा पामीर पर्वतों को खोजा था जो वर्तमान पामीर राजमार्ग के बहुत निकट है।
सेवर्त्ज़ोव ने 1873 में तुर्किस्तान के जीवों का विस्तृत विवरण जिसमे वन्यजीव की संख्या का पहला विवरण दिया था। उनमें से एक अर्गली (जंगली भेड़) की उपप्रजाति का नाम इनके नाम के आधार पर : ओविस अम्मोन सेवर्त्ज़ोवी रखा गया था।
रूसी विज्ञान अकादमी मास्को के पारिस्थितिकीय और विकास संस्थान का नाम उनके बेटे एलेक्सी सेवर्त्ज़ोव के नाम पर रखा गया है।
जॉन एडवर्ड ग्रे
जॉन एडवर्ड ग्रे (12 फ़रवरी 1800 - 7 मार्च 1875) एक ब्रिटिश, जीव विज्ञानी थे। वह जॉर्ज रॉबर्ट ग्रे के बड़े भाई और औषध विज्ञानी और वनस्पतिशास्त्री सैमुएल फ्रेडेरिक ग्रे (1766-1828) के बेटे थे।
ग्रे, 1840 से 1874 के क्रिसमस तक लंदन के ब्रिटिश संग्रहालय मे जीव विज्ञान के "कीपर" थे। उन्होंने संग्रहालय के संग्रह से संबंधित कई कैटलाग प्रकाशित किए थे जिनमे जीव समूहों और नई प्रजातियों का विस्तृत विवरण दिया गया था।
प्रस्तावित बुंदेलखंड राज्य
बुंदेलखंड एकीकृत पार्टी द्वारा प्रस्तावित बुंदेलखंड राज्य में कुछ जिले उत्तर प्रदेश के तथा कुछ मध्य प्रदेश के हैं, वर्तमान में बुंदेलखंड क्षेत्र की स्तिथि बहुत ही गंभीर है। यह क्षेत्र पर्याप्त आर्थिक संसाधनों से परिपूर्ण है किन्तु फिर भी यह अत्यंत पिछड़ा है। इसका मुख्य कारण है, राजनीतिक उदासीनता। न तो केंद्र सरकार और न ही राज्य सरकारें इस क्षेत्र के विकास के लिए गंभीर हैं। इसलिए इस क्षेत्र के लोग अलग बुंदेलखंड राज्य की मांग लम्बे समय से करते आ रहे है।
प्रस्तावित बुंदेलखंड राज्य में उ.प्र. के महोबा, झाँसी, बांदा, ललितपुर, जालौन, हमीरपुर और चित्रकूट जिले शामिल हैं, जबकि म.प्र. के छतरपुर, सागर, पन्ना, टीकमगढ़, दमोह, विदिशा, दतिया, भिंड, सतना आदि जिले शामिल हैं। बुंदेलखंड एकीकृत पार्टी के राष्ट्रीय संयोजक संजय पाण्डेय का कहना है कि यदि बुंदेलखंड राज्य का गठन हुआ तो यह देश का सबसे विकसित प्रदेश होगा। प्रस्तावित बुंदेलखंड राज्य की आबादी चार करोड़ से भी अधिक होगी। जनसँख्या के हिसाब से यह देश का नौंवा सबसे बड़ा राज्य होगा।
यूं तो बुंदेलखण्ड क्षेत्र दो राज्यों में विभाजित है-उत्तर प्रदेश तथा मध्य प्रदेश, लेकिन भू-सांस्कृतिक दृष्टि से यह क्षेत्र एक दूसरे से अभिन्न रूप से जुड़ा हुआ है। रीति रिवाजों, भाषा और विवाह संबंधों ने इस एकता को और भी पक्की नींव पर खड़ा कर दिया।
उप्साला विश्वविद्यालय
उप्साला विश्वविद्यालय स्वीडन के उप्साला शहर में स्थित एक विश्वविद्यालय है।
उप्साला
उपसाला स्वीडेन का एक शहर है जो उप्साला लैन नामक प्रदेश की राजधानी भी है। उपसाला नगर मालर झील की जल-यातायात-योग्य एक शाखा के तट पर, जिसका नाम फैरिस नदी है, स्टॉकहोम नगर से 41 मील उत्तर की ओर स्थित है। इस नगर का फैरिस नदी तथा मालर झील की जलप्रणाली द्वारा स्टॉकहोम से सीधा संबंध है। आधुनिक नग उस प्राचीन उपसाला से संबद्ध है जो आधुनिक नगर से प्राय: दो मील उत्तर की ओर बसा हुआ था। नगर का यह प्राचीन भाग नदी के पश्चिमी किनारे की ढाल पर स्थित है। इस उपसाला नगर का वर्णन नवीं शताब्दी के लेखों में मिलता है; उस समय के लोगों के स्वर्णजटित मंदिर के लिए यह विख्यात था। यहाँ स्वीडेन के गिरजाघरों के एकमात्र प्रधान धर्माचार्य का निवास स्थान है। सन्‌ 1702 ई. में विनाशकारी अग्नि द्वारा नगर के अधिकांश भाग नष्ट हो गए थे।
उपसाला प्रदेश का क्षेत्रफल 5,252 वर्ग कि॰मी॰ है। यह स्वीडेन के मध्य-पूर्व में स्टॉकहोम से दक्षिण में सटा हुआ है। इसकी तटीय सीमा बाल्टिक सागर तथा बोथीनिया की खाड़ी द्वारा प्रक्षालित होती रहती है। यह प्रदेश खनिज पदार्थों की दृष्टि से धनी है। यहाँ की अधिकांश जनसंख्या कृषि करने, जंगल काटने, मत्स्य उद्योग तथा लौह उद्योग में संलग्न है।
स्टेट बैंक ऑफ़ इंदौर
स्टेट बैंक ऑफ़ इंदौर सार्वजनिक क्षेत्र का एक भारतीय बैंक था जिसका वर्ष २०१७ में भारतीय स्टेट बैंक में विलय हो गया। भारतीय स्टेट बैंक (इंदौर बैंक) एक सरकारी स्वामित्व वाला भारतीय बैंक था और भारतीय स्टेट बैंक (SBI) के छह सहयोगी बैंक सहायक बैंकों में सबसे बड़ा था। अक्टूबर 2009 में, भारत सरकार ने भारतीय स्टेट बैंक और स्टेट बैंक ऑफ़ इंदौर के बीच विलय को अपनी सैद्धांतिक मंजूरी दे दी। [१] 15 जुलाई 2010 को मंत्रिमंडल ने विलय को मंजूरी दे दी। 26 अगस्त 2010 को स्टेट बैंक ऑफ इंदौर का आधिकारिक तौर पर भारतीय स्टेट बैंक में विलय हो गया। विलय के समय बैंक की 300 से अधिक शहरों और कस्बों में 470 से अधिक शाखाएँ थीं। मार्च 2009 में, स्टेट बैंक ऑफ इंदौर का कारोबार टर्नओवर रुपये से अधिक हो गया। 500 अरब।
1920 बैंक ऑफ इंदौर को महाराजा तुकोजी राव होलकर III से एक विशेष चार्टर के तहत शामिल किया गया, जो इंदौर की पूर्व रियासत के 1903 से 1927 तक शासक थे। इंदौर राज्य ने बैंक को 10 वर्षों के लिए एकाधिकार प्रदान किया, इसे कुछ रियायतें दीं और बैंक की शेयर पूंजी की सदस्यता ली। इंदौर बैंक की मुख्य शाखा और मुख्यालय इंदौर शहर में था, जो विंध्य रेंज के उत्तर में मालवा पठार पर स्थित था। 1960 भारतीय स्टेट बैंक का सहायक बैंक ऑफ इंदौर w.e.f. 1 जनवरी 1960 को स्टेट बैंक ऑफ इंदौर के नाम से। विलय से पहले, इंदौर बैंक में SBI की 98.05% हिस्सेदारी थी, 1962 स्टेट बैंक ऑफ इंदौर ने बैंक ऑफ देवास का अधिग्रहण किया, जिसकी स्थापना 1936 में हुई थी और यह देवास जिले में पहला बैंक था। 1965 स्टेट बैंक ऑफ इंदौर ने देवास सीनियर बैंक का अधिग्रहण किया, जिसे 1941 में शामिल किया गया था। 1971 स्टेट बैंक ऑफ इंदौर को 'ए' श्रेणी के बैंक में वर्गीकृत किया गया। 2010 स्टेट बैंक ऑफ इंदौर का भारतीय स्टेट बैंक में विलय कर दिया गया।
स्टेट बैंक ऑफ़ हैदराबाद
स्टेट बैंक ऑफ़ हैदराबाद भारतीय स्टेट बैंक का एक सहयोगी बैंक था जिसका 2017 में पाँच अन्य बैंकों के साथ भारतीय स्टेट बैंक में विलय हो गया।
8 अगस्त 1941 में हैदराबाद के निज़ाम मीर उस्मान अली ख़ान ने अपना खुद के राजय के बैंक, "हैदराबाद स्टेट बैंक" की स्थपना की थी । हैदराबाद के स्टेट बैंक प्रारंभ में उस समय के प्रचलित मुद्रा "उस्मानिया सिक्के" में काम किया। हैदराबाद के भारत में विलय के बाद "हैदराबाद स्टेट बैंक" "स्टेट बैंक ऑफ़ हैदराबाद" बन गया।
स्टेट बैंक ऑफ़ मैसूर
स्टेट बैंक ऑफ़ मैसूर भारत में एक राष्ट्रीयकृत बैंक था, जिसका मुख्यालय बेंगलुरु में था। यह स्टेट बैंक ऑफ इंडिया के पांच सहयोगी बैंकों में से एक था। स्टेट बैंक ऑफ मैसूर की स्थापना १९१३ में महाराज कृष्ण राजा वाडीयार चतुर्थ के संरक्षण में बैंक ऑफ मैसूर लिमिटेड ने बैंकिंग समिति के महान इंजीनियर-स्टेटमैन की अध्यक्षता में, भारत रत्न सर एम। विश्वावरय के रूप में की थी। १९५३ के दौरान, "मैसूर बैंक" को सरकारी व्यवसाय और ट्रेजरी परिचालन करने के लिए भारतीय रिजर्व बैंक के एजेंट के रूप में नियुक्त किया गया था और मार्च १९६० में, यह स्टेट बैंक ऑफ इंडिया(सहायक बैंक)के तहत भारतीय स्टेट बैंक की सहायक कंपनी बन गई थी। अधिनियम १९५९। अब बैंक स्टेट बैंक समूह के अधीन एक एसोसिएट बैंक है और स्टेट बैंक ऑफ इंडिया में ९२।३३ प्रेतिशत शेयर हैं। बैंक के शेयरों को बेंगलुरु, चेन्नई और मुंबई स्टॉक एक्सचेंजों में सूचीबद्ध किया गया है।
स्टेट बैंक ऑफ़ पटियाला
स्टेट बैंक ऑफ़ पटियाला भारतीय स्टेट बैंक का एक सहयोगी बैंक है।
स्टेट बैंक ऑफ़ त्रावणकोर
स्टेट बैंक ऑफ़ त्रावणकोर भारतीय स्टेट बैंक का एक सहयोगी बैंक है।
लंदन स्टॉक एक्स्चेंज
लंदन स्टॉक एक्सचेंज (LSE) लंदन, इंग्लैंड में स्थित एक शेयर बाजार है। 1801 में स्थापित यह शेयर बाजार दुनिया के पुराने और बड़े स्टाक एक्सचेंजों में से एक है। यहां ब्रिटेन के अलावा दुनिया के दूसरे हिस्सों में स्थित कंपनियां सूचीबद्ध हैं।
हार्रिस पार्क
हार्रिस पार्क आस्ट्रेलिया एक शहर न्यू साउथ वेल्स के प्रान्त में स्थित है। डेटा करने के लिए वर्ष २००६ से मुताबिक, यह २८१७४ निवासियों की जनसंख्या है।
मुंशीराम मनोहरलाल
मुंशीराम मनोहरलाल पब्लिशर्स प्रा लिमिटेड भारत के प्रमुख प्रकाशन गृह हैं। इस प्रकाशन की स्थापना १९५२ में मनोहरलाल जैन द्वारा की गयी थी।
अगोना
अगोना उत्तर प्रदेश के बस्ती जिले में बसा एक गाँव है।
विश्व पुस्तक मेला
नई दिल्ली विश्व पुस्तक मेला का आयोजन राष्ट्रीय पुस्तक न्यास, भारत द्वारा दिल्ली के प्रगति मैदान में किया जाता है। यह मेला पिछले ४१ वर्षों से प्रतिवर्ष लगाया जा रहा हैं।
विश्वविद्यालय प्रकाशन
विश्वविद्यालय प्रकाशन भारत का एक प्रकाशन गृह है। यह वाराणसी में स्थित है। आध्यात्मिक पुस्तकों के प्रकाशन में यह अग्रणी है। इसकी स्थापना सन् १९५० में पुरुषोत्तमदास मोदी ने की थी।
हीरीरो भाषा
हीरीरो ("Otjiherero") बाण्टू परिवार की एक भाषा है। यह नामीबिया और बोत्सवाना में हीरीरो लोगों द्वारा बोली जाती है, जिनकी संख्या लगभग १,१३,००० है। दोनों देशों में लगभग १,३३,००० हीरीरो लोग रहते हैं।
इसका भाषाई वितरण जिस क्षेत्र को कवर करता है उसे हीरीरोलैण्ड कहा जाता है। इस क्षेत्र में ओमाहिके क्षेत्र आता है, साथ ही साथ ओट्जोज़ोण्ड्जुपा और कुनेने क्षेत्र भी। हिम्बा, जो हीरीरो लोगों से सम्बन्धित है, एक ऐसी बोली बोलते हैं जो हीरीरो भाषा से मिलती जुलती है। नामीबिया की राजधानी विण्डहोइक में यथेष्ट संख्या में हीरीरोभाषी अल्पसंख्यक रहते हैं।
ईसाई मिश्नरी गोट्ट्लीब विहे (१८३९-१९०१) द्वारा बाइबल का हीरीरो भाषा में अनुवाद किया गया जिससे बोली जाने बाली भाषा का लैटिन आधारित लिपि में लिप्यन्तरण किया गया। पादरी पीटर हींरिक ब्रिन्कर (१८३६-१९०४) द्वारा बहुत से ब्रह्मवैज्ञानिक (थियोलॉजिकल) काव्यों और गानो का अनुवाग किया गया।
हीरीरो भाषा पाठशालाओं में मातृ भाषा और दूसरी भाषा, दोनों रूपों में पढ़ाई जाती है और नामीबिया विश्वविद्यालय में इसे प्रधान सामग्री के रूप में सम्मिलित किया जाना है। हीरीरो उन छः अल्पसंख्यक भाषाओं में भी है जिनमें नामीबियाई राजकीय रेडियो द्वारा प्रसारण किया जाता है। ऐम्बो रोमाम्बो, ने वर्ष २००८ तक, एक मात्र रीरीरो शब्दकोश का प्रकाशन किया है।
लु शिन्
लू रवि(चीनी:魯迅, चीनी:鲁迅; PinYin: Lǔ Xùn), झोउ शुरेन् (चीनी:周樹人; की कलम नाम था चीनी:周树人; PinYin: झोउ Shùrén;) (25 सितंबर 1881 - 19 अक्टूबर 1936) एक 20 वीं सदी के प्रमुख चीनी लेखकों में से एक है। कई द्वारा विचार आधुनिक चीनी साहित्य के संस्थापक, वह बैहुअ में (白话) (बाद में स्थानीय भाषा) और साथ ही शास्त्रीय चीनी लिखा जाएगा. लु शिन् एक लघु कहानी लेखक, संपादक, अनुवादक, आलोचक, निबंधकार और कवि थे। वह चीनी लीग वाम के नाम का सिर-विंग राइटर्स शंघाई में बने १९३० के दशक में.
रायसिंहनगर
रायसिंहनगर राजस्थान के गंगानगर जिले में स्थित एक शहर(तहसील) और नगर पालिका है। यह २५२ मीटर (८३० फीट) की औसत ऊंचाई पर स्थित है। इसका क्षेत्रफल लगभग ०५ वर्ग किलोमीटर है। शहर का उ.पू. भाग सिंचित है जबकि दक्षिण पश्चिमी भाग कुछ रेतीला समतल है। यहां गंगनहर के पानी से सिंचाई होती है।
यह शहर पहले पंवार समुदाय के बहुमत के कारण ‘पंवारसर’ नाम से जाना जाता था। यह शहर पूर्णतया २०वीं सदी की देन हैं। इसके पुराने नाम 'पंवारसर' से ही इसके पास से गुजरने वाली नहर का नाम भी पीएस वितरिका"' रखा गया था। लेकिन बाद में राजा रायसिंह के नाम पर शहर का नाम रायसिंहनगर"' कर दिया गया। श्री गंगानगर जिले के शहरों व तहसीलों के नाम तत्कालीन बीकानेर रियासत के राजाओं के नाम पर रखें गये है। रायसिंहनगर का रेलवे स्टेशन भारत के लिए पाकिस्तान से रेल लाइन का पहला स्थानक (स्टॉप) था। यहां स्वतंत्रता सेनानी बीरबल सिंह ढालिया का स्मारक है जिन्होंने अंग्रेजों व बीकानेर रियासत के विरोध में तिरंगा लहराया था और फिर पुलिस की गोली खाकर शहीद हुए थे।
२०११ की भारत की जनगणना के अनुसार रायसिंहनगर की जनसंख्या २८,३३० है। रायसिंहनगर नगरपालिका में कुल जनसंख्या में पुरुष ५३.२५% और महिलाएँ ४६.७५% है। रायसिंहनगर की औसत साक्षरता दर ६०% है। जिसमें पुरुष साक्षरता ७४% है और महिला साक्षरता ६०% है। रायसिंहनगर में, कुल जनसंख्या के १५% की उम्र ६ वर्ष से कम है।
नगर में सर्वाधिक ८७.२१% हिंदू , १०.२४% सिक्ख और १.५१% मुसलमान व १.०४% अन्य समुदाय निवास करते हैं। "हिंदुओं में प्रमुख समुदाय नायक, मेघवाल, अग्रवाल, बरनवाल, जीनगर , खंडेलवाल, कुमावत (क्षत्रिय), महेश्वरी, कुम्हार, सुनार, नाई(सैन), बिश्नोई, सुथार, बावरी, मजबी,ब्राह्मण, सिकलीगर लुहार, आदि हैं। सिक्खों की भी कई जातियां निवास करती हैं।" जनसंख्या (२०११)ब्राह्मण
यह शहर अपने शुरुआती काल से ही शिक्षा का एक केंद्र रहा है। कई प्रमुख शिक्षा संस्थानों में शामिल हैं।
हीरो मोटोकॉर्प
हीरो मोटो कॉर्प दुनिया की सबसे बड़ी मोटरसाइकल कंपनी है। इसे भारत की हीरो साइकल और जापान की होंडा मोटर ने मिल कर १९८४ में बनाया था। हीरो समूह के संस्थापक बृजमोहन लाल मुंजाल थे। फिलहाल हीरो मोटो कॉर्प का संचालन बृजमोहन लाल मुंजाल के बेटे और कंपनी के डॉ.पवन मुंजाल के हाथों में है।यह एक सार्वजनिक कम्पनी है जिसकी मालिक भारत सरकार है
क्रोनर
क्रोना (मुद्रा चिह्न: kr; कोड: SEK) १८७३ से स्वीडन की मुद्रा रही है। इसका लघु रूप है "kr"। इसका बहुवचन है क्रोना। यह १०० "" में बंटी होती है।
लुंड विश्वविद्यालय
लुंड विश्वविद्यालय (), लुंड शहर में स्थित स्वीडन का एक विश्वविद्यालय है। यह वहां का सबसे प्रतिष्ठित विश्वविद्यालय है और स्कैन्डिनेविया का सबसे बड़ा संस्थान भी है। यह विश्व के उच्च १०० विश्वविद्यालयों में प्रायः गिना जाता है।इसकी स्थापना १६६६ में हुई और यह द्वितीय नंबर का प्राचीन है।
ऐन्डर्स सेल्सियस
ऐन्डर्स सेल्सियस उप्साला, स्वीडन (२७ नवंबर १७०१ – २५ अप्रैल १७४४) एक स्वीडिश खगोलज्ञ थे। ये उप्साला विश्वविद्यालय, स्वीडन में १७३०-१७४४ तक प्रोफेसर रहे और १७३२ से १७३५ तक जर्मनी, इटली एवं फ्रांस की उल्लेखानीय वेधशालाओं की यात्राएं कीं। इन्होंने ही १७४१ में उप्साला विश्वविद्यालय वेधशाला की स्थापना की। १७४२ में इन्होंने सेल्सियस तापमान स्केल प्रस्तावित किया। इस स्केल को बाद में कार्ल लीनियस ने १७४५ में इसे बदल दिया।
हर्देर्विक विश्वविद्यालय
हर्देर्विक विश्वविद्यालय नीदरलैंड का एक विश्वविद्यालय है।
पाण्डुलिपि
पाण्डुलिपि या मातृकाग्रन्थ एक हस्तलिखित ग्रन्थविशेष है । इसको हस्तप्रति, लिपिग्रन्थ इत्यादि नामों से भी जाना जाता है। आङ्ग्ल भाषा में यह Manuscript शब्द से प्रसिद्ध है इन ग्रन्थों को MS या MSS इन संक्षेप नामों से भी जाना जाता है। हिन्दी भाषा में यह 'पाण्डुलिपि', 'हस्तलेख', 'हस्तलिपि' इत्यादि नामों से प्रसिद्ध है । ऐसा माना जाता है कि सोलहवीं शताब्दी (१६) के आरम्भ में  विदेशियों के द्वारा संस्कृत का अध्ययन आरम्भ हुआ । अध्ययन आरम्भ होने के पश्चात इसकी प्रसिद्धि  सत्रहवीं शताब्दी के अन्त में और अठारवीं शताब्दी के आरम्भ में मानी जाती है । उस कालखण्ड में  भारत में  स्थित मातृकाग्रन्थों का अध्ययन एवं संरक्षण विविध संगठनों के द्वारा किया गया ।
पाण्डुलिपि (manuscript) उस दस्तावेज को कहते हैं जो एक व्यक्ति या अनेक व्यक्तियों द्वारा हाथ से लिखी गयी हो। जैसे हस्तलिखित पत्र। मुद्रित किया हुआ या किसी अन्य विधि से, किसी दूसरे दस्तावेज से (यांत्रिक/वैद्युत रीति से) नकल करके तैयार सामग्री को पाण्डुलिपि नहीं कहते हैं।
पाण्डुलिपि अपनी रक्षा के लिये क्या कहती है, देखें-
मातृकाग्रन्थों का मुख्य उद्देश्य भारतीयज्ञान की अतिप्राचीन परम्परा का संरक्षण है । वेदों के  गंभीर ज्ञान से लेकर पञ्चतन्त्र की बालकथाओं तक संस्कृत में विषय-विविधता विद्यमान है। हजारों वर्षों से सङ्कलित और संरक्षित यह ज्ञान युगों युगों से चला आ रहा है । अंत: मातृकाग्रन्थों या पाण्डुलिपियों  का इतिहास ही भारतीयपरम्परा का  इतिहास माना जाता है । बल-विक्रम और आयु के साथ कालान्तर में मनुष्य की स्मृतिशक्ति का ह्रास हुआ । जिस  ह्रास के कारण ज्ञान का और शोधप्रबन्धों का रक्षण करने के लिए मातृकाग्रन्थों की  वैज्ञानिक  पद्धति का उपयोग आरम्भ हुआ । मातृकाग्रन्थ अनेक प्रकार के होते हैं , परन्तु उनमें ताडपत्र, भोजपत्र, ताम्रपत्र और सुवर्णपत्र आदि  प्रसिद्ध प्रकार हैं । वर्तमान में सर्वाधिक मातृकाग्रन्थ भोजपत्रों और ताडपत्रों में प्राप्त होते हैं । ताडपत्र लौह लेखनी से लिखे जाते थे । मातृकाग्रन्थों के लेखन में  विशिष्ट साधन और कौशल की अपेक्षा होती है । मातृकाग्रन्थ के लेखक विद्वान और कलाओं से पूर्ण (कुशल) होने चाहिए । जर्मनी देश के वेद विद्वान  मैक्समूलर (१८२३-१९००) ने अपनी पुस्तक में लिखा है कि "इस समस्त संसार में ज्ञानियों और  पण्डितों का देश एकमात्र भारत ही है, जहाँ विपुल ज्ञानसम्पदा हस्तलिखित ग्रन्थों के रूप में सुरक्षित है "।
आरम्भ में संस्कृत मातृकाग्रन्थों का संरक्षण 'रॉयल एशियाटिक सोसायटी' संस्था और 'इण्डिया ऑफिस्' संस्था के द्वारा हुआ । १७८४ ई.में 'रॉयल एशियाटिक सोसाइटी' संस्था की स्थापना हुयी । उस संस्था के द्वारा भारत में विद्यमान मातृकाग्रन्थों का सङ्कलन कार्य प्रारंभ हुआ ।इस संस्था के ग्रन्थ-सङ्ग्रह की सूची १८०७ ई. में लन्दन से प्रकाशित हुयी । उस सूची के मुख्यसम्पादक सर विलियम जोन्स और लेडी जोन्स थे । हेनरी टामस कोलब्रुक (१७६५-१८३७ ई.) को १८०७ ई. में 'एशियाटिक सोसायटी ऑफ बंगाल'-संस्था के सभापति के रूप में नियुक्त किया गया । उन्होंने अपने कार्यकाल में अनेक मातृकाग्रन्थों को संरक्षित की । उनके द्वारा लिखित शोधपूर्ण विवरणिका आज भी लन्दन में सुरक्षित है । उनका अनुसरण करते हुए अन्य विद्वानों ने १८१७-१९३४ के मध्य विभिन्न ग्रन्थ-सङ्ग्रहों को प्रकाशित किया । उस कार्य में मुख्य व्यक्ति पं. हरप्रसाद शास्त्री माने जाते हैं । आठवें भाग का सम्पादन १९३४-४० के मध्य श्री चिन्ताहरण चक्रवर्ती ने किया । दशवें भाग का सम्पादन १९४५ में श्रीचन्द्रसेनगुप्त ने किया ।
मदुरई जंक्शन रेलवे स्टेशन
मदुरई जंक्शन रेलवे स्टेशन (स्टेशन कोड:MDU), दक्षिण रेलवे (भारत) का एक प्रमुख रेलवे स्टेशन है। यह मदुरई शहर में स्थित है।  इसकी ऊंचाई १३९ मीटर है।
नीलकुरिंजी
नीलकुरिंजी या कुरिंजी ("Strobilanthes kunthiana") दक्षिण भारत के पश्चिम घाट के १८०० मीटर से ऊंचे शोला घास के मैदानों में बहुतायत से उगने वाला एक पौधा होता है। नीलगिरी पर्वत को अपना नाम इन्हीं नीले कुरंजी के पुष्पों से आच्छादित होने के कारण नाम मिला। यह पौधा १२ वर्षों में एक बार ही फूल देता है। इस से ही पालियन लोग इस पौधे की आयु का अनुमान लगाते हैं।
koi
जनसंख्या के अनुसार देशों की सूची
यह जनसंख्या के हिसाब से देशों की सूची है, इस सूची में प्रभुता संपन्न राष्ट्र और बसे हुए अधीन क्षेत्र शामिल हैं। यह सूची आईएसओ मानक आईएसओ 3166-1 पर आधारित है। साथ ही इस सूची में देश की कुल जनसंख्या के साथ-साथ विश्व की कुल जनसंख्या में उसका हिस्सा भी दिया गया है। विश्व की वर्तमान जनसंख्या /1000000000 round 2 अरब है।
अलबर्टा हिंदी परिषद
अलबर्टा हिन्दी परिषद् का प्रादुभार्व सन् 1985 में रामनवमी के पुण्य दिवस पर हिन्दू सांस्कृतिक संस्था (हिन्दू सोसाइटी ऑफ अल्बर्टा‚ एडमण्टन) के प्राँगण में हुआ था।
भाषा, संस्कृति की जननी है। एक विकसित और सशक्त राष्ट्र का उत्थान एवं पतन‚ उस राष्ट्र की भाषा और संस्कृति पर निर्भर होता है।
हिन्दी भाषा के प्रचार एवँ प्रसार के लिए ही परिषद का गठन किया गया था। आने वाली हमारी पीढ़ी‚ हिन्दी भाषा के ज्ञान से अनभिज्ञ भारतीय युवा तथा गैर भारतीय लोग जो भाषा का ज्ञान प्राप्त करना चाहते हैं उन्हें उचित तथा व्यावहारिक भाषा का ज्ञान दिया जा सके‚ वर्तमान पीढ़ी को अपनी संस्कृति की ओर जोड़ा जा सके‚ इस बात को ध्यान में रखकर ही हिन्दी परिषद् का शुभारम्भ हुआ।
भाषा की कक्षाएँ सुचारु एवं नियमित रूप से क्रियान्वित करना परिषद् का अत्यन्त प्रशंसनीय कार्य रहा है। अल्बटार् विश्वविद्यालय (एडमण्टन) के अन्तर्गत कक्षा 1 से 5 तक का अध्यापन किया जाता है। 15 विद्यार्थियों से प्रारम्भ होकर हिन्दी ज्ञान के जिज्ञासुओं की छात्र संख्या 80 से अधिक जा चुकी है। हमारे अध्यापकगण भाषा के प्रचार में अपना बहुमूल्य समय निःशुल्क एवं लगन के साथ इस पुण्य कार्य में समर्पित करते आ रहे हैं।
भाषा के माध्यम से संस्कृति संवर्धन हेतु परिषद् प्रतिवर्ष स्वाधीनता दिवस होली आदि सांस्कृतिक तथा राष्टि्रय कार्यक्रम आयोजित करती आ रही है। जिसमें भारत के विभिन्न प्रान्तों के समुदाय अपनी – अपनी ललित कलाओं से इन अवसरों की सोभा बढ़ाते आए हैं।
25 मई 1991 को परिषद् ने एक प्रन्तीय कवि सम्मेलन आयोजित कर परिषद् के इतिहास में एक नया अध्याय जोड़ दिया। इस कवि सम्मेलन में स्थानिय कवियों के साथ कैलगरी‚ रेड डियर‚ ग्रेन्ड प्रेरी और कैमलूपस (बी•सी•) के कविओं ने एडमण्टन काव्य प्रेमियों का मनोरंजन किया‚ तब से प्रतिवर्ष परिषद् कवि सम्मेलनों का आयोजन करती आ रही है। इस वर्ष परिषद् ने अपने बीस वर्ष पूरे किए। परिषद् 1995 से स्थाई रूप से हिन्दी साiग्त्यिक पत्रिका का प्रकाशन सफलता पूर्वक सम्पन्न कर रही है।
यह एक गर्व एवं प्रसन्नता का विषय है कि परिषद् की कार्यकारिणी समिति और स्वयं सेवक हिन्दी भाषा के प्रचार एवं प्रसार के लिए कटिबद्ध हैं‚ तथा आशा है कि भाषा विदों की शुभकामनाओं के साथ हमारा हिन्दी भाषा प्रचार का यह दुरूह कार्य निरन्तर प्रगति पथ पर अग्रसरित हो समाज की सेवा में समर्पित रहेगा।
हिंदी साहित्य सभा, टोरंटो
हिन्दी साहित्य सभा टोरंटो में १९९७ से अपने वर्तमान रूप में काम कर रही है। तब से आज तक इस संस्था ने हिन्दी के क्षेत्र में कई महत्त्वपूर्ण योगदान दिये हैं। छोटे-बड़े कार्यक्रमों से लेकर, संकलन व पुस्तक प्रकाशन तक, सभी में इस संस्था ने अपना योगदान दिया है। आज भी ये संस्था सिर्फ़ टोरांटो में ही नहीं वरन् अन्तर्राष्ट्रीय स्तर पर हिन्दी के प्रचार-प्रसार में लगी है।
हिंदी परिषद, नीदरलैंड्स
हिंदी परिषद, नीदरलैंड्स (HPN) नीदरलैण्ड में हिन्दी के प्रयोग को बढ़ावा देने के उद्देश्य से स्थापित एक संस्था है। इसकी स्थापना १९ सितम्बर सन् १९८३ में की गयी थी।
संस्था का उद्देश्य नीदरलैण्ड्स में हिन्दी का प्रचार एवं प्रसार करना है ताकि सामाजिक, सांस्कृतिक, कला एवं साहित्य के क्षेत्र में हिन्दी का उपयोग बढ़े। इसके लिये संस्था निम्नलिखित कार्य करती है- Examination of higher level (Parichay, Kovid, Ratna, Acharya)is conducted in cooperation with the educational institution in Wardha, India.
कथा यू.के.
कथा यू॰के॰ यूनाइटेड किंगडम स्थित एक संस्था है।
ऊंमा नाथ
बाढ शहर के एक छोर पर एक प्रसिध मन्दीर है, जो ऊंमा नाथ के नाम से प्रसिध है। यह शिव जी का मन्दीर है, जो सात सौ से आठ सौ साल पुरानी है। क्योंकि इस मन्दीर में लगी एक मुर्ती वैशाली के सन्ग्रहालय में रखी एक मुर्ती से मीलती है और वो मुर्ती सात सौ से आठ सौ साल पुरानी बताइ जाती है। बाढ शहर के मध्य में एक दुर्गा मन्दीर है। इस मन्दीर के बारे में लोगो का मानना है कि जो औरत सच्चे मन से यहाँ पूत्र कि इच्छा लेकर आती है, माँ ऊसकी गोद भर देती है। सौजन्य- आलोक कुमार सिंह च्हवान, ग्राम- अगवानपुर, थाना-बाढ, जिला-पटना, बिहार
अफ़ार भाषा
अफ़ार ("Qafár") एक अफ़्रीकी भाषा है जो इथियोपिया, इरीट्रिया और जिबूती में बोली जाती है। इस भाषा को बोलने वालो की संख्या १४-१५ लाख के लगभग है। इससे मिलती जुलती भाषा है साहो भाषा।
चन्दर
तारा चन्दर एक कार्टूनकार हैं।
कार्टूनिस्ट चन्दर (तारा चन्दर/टीसी चन्दर) का जन्म २ जुलाई १९५४ को उत्तरप्रदेश के आगरा में हुआ। चन्दर की शिक्षा आगरा और मध्यप्रदेश के बिजरौनी, बामौर कलां, कौलारस, नरवर, मगरोनी, शिवपुरी आदि स्थानों में हुई। चन्दर ने दिल्ली विश्वविद्यालय के कॉलेज ऑफ आर्ट्स से सन १९८३ में अनुप्रयुक्त कला (एप्लाइड/कमर्शियल आर्ट) मे ५ वर्षीय बीएफ़ए डिग्री प्राप्त की। वर्तमान में चन्दर नयी दिल्ली में स्वतन्त्र कार्टूनिस्ट के रूप में विभिन्न प्रकाशनों एवं वेबसाइटों के लिए कार्य कर रहे हैं। १९६९-७० में शुरूआत, कार्टूनिस्ट चन्दर के राजनीतिक और सामाजिक विषयों पर अनेक समाचार पत्र और पत्रिकाओं में तमाम कार्टून, चित्र, लेख आदि प्रकाशित। १९८३ में अंग्रेजी दैनिक पेट्रिऑट के ग्राफिक व री-डिजाइनिंग में सहयोग, १९८४ में अंग्रेजी मासिक पत्रिका सूर्या इंडिया में कला निर्देशक के रूप में कार्य, साप्ताहिक हिन्दुस्तान का स्वतन्त्र रूप से डिजाइन और कार्टून पृष्ठ, १९८४-१९८५ में कार्टूनिस्ट के रूप में नयी दिल्ली से प्रकशित हिन्दी दैनिक जनसत्ता, निहारऑनलाइन (हिन्दी, अंग्रेजी व तेलुगु भाषा समाचार पोर्टल, हैदराबाद), सीएनएन (पत्रिका), इंडिया न्यूज समाचार साप्ताहिक में नियमित कार्टूनिस्ट के रूप में कार्य करने के अलावा टाइम्स ऑफ इंडिया, हिन्दुस्तान टाइम्स, दिल्ली प्रेस, मलयालम मनोरमा, अमर उजाला, दैनिक जागरण, हिन्द पॉकेट बुक्स आदि प्रकाशन समूहों के विभिन्न प्रकाशनों के लिए कई वर्षों तक नियमिय/अनियमित रूप से कार्य। इसके साथ-साथ इलस्ट्रेशन, विज्ञापन, पुस्तक व पत्रिका आवरण, डिज़ाइनिंग कार्य किए। प्रभासाक्षी.कॉम (लेख), गुस्ताखीमाफ़.कॉम, देसपरदेस.कॉम (न्यू जर्सी, अमरीका) आदि वेबसाइटों सहित अनेक राष्ट्रीय व क्षेत्रीय पत्र-पत्रिकाओं के लिए स्वतन्त्र रूप से कार्टून, चित्र, डिजाइन, लेखन आदि कार्य।
कार्टून प्रदर्शनी: दिल्ली और आगरा में अनेक बार कार्टून प्रदर्शनियां आयोजित।
पुस्तक: प्रोफ़ेशनल कार्टूनिस्ट ऐसे बनें नामक पुस्तक का लेखन (जारी)
पुरस्कार: मेवाड़ इंस्टीट्यूट, वसुन्धरा, ग़ाज़ियाबाद में स्वतन्त्र कार्टूनिस्ट के लिए प्रशस्ति पत्र प्रदान किया गया (दिस. २००९)
क्वान्यामा भाषा
क्वान्यामा या ओशिक्वान्यामा अंगोला और नामीबिया की राष्ट्र भाषा है। यह ओशिवाम्बो भाषा की मानक बोली है और दोंगा भाषा के साथ पारस्परिक सुबोगम्य है। दोंगा ओशिवाम्बो भाषा की एकमात्र अन्य ऐसी भाषा है जिसका मानक लिखित रूप है।
राजा हरिश्चन्द्र
राजा हरिश्चंद्र अयोध्या के प्रसिद्ध क्षत्रिय सूर्यवंशी (इक्ष्वाकुवंशी,सूर्यवंशी कोली, रघुवंशी) राजा थे जो त्रिशंकु के पुत्र थे। ये अपनी सत्यनिष्ठा के लिए अद्वितीय थे और इसके लिए इन्हें अनेक कष्ट सहने पड़े। ये बहुत दिनों तक पुत्रहीन रहे पर अंत में अपने कुलगुरु महर्षि वशिष्ठ के उपदेश से इन्होंने वरुणदेव की उपासना की तो इस शर्त पर पुत्र जन्मा कि उसे राजा हरिश्चंद्र यज्ञ में बलि दे दें। पुत्र का नाम रोहिताश्व रखा गया और जब राजा ने वरुण के कई बार आने पर भी अपनी प्रतिज्ञा पूरी न की तो उन्होंने राजा हरिश्चंद्र को जलोदर रोग होने का श्राप दे दिया।
रोग से छुटकारा पाने और वरुणदेव को फिर प्रसन्न करने के लिए राजा महर्षि वशिष्ठ जी के पास पहुँचे। इधर इंद्र देव ने रोहिताश्व को वन में भगा दिया। राजा ने महर्षि वशिष्ठ जी की सम्मति से अजीगर्त नामक एक दरिद्र ब्राह्मण के बालक शुन:शेप को खरीदकर यज्ञ की तैयारी की। परंतु बलि देने के समय शमिता ने कहा कि मैं पशु की बलि देता हूँ, मनुष्य की नहीं। जब शमिता चला गया तो महर्षि विश्वामित्र ने आकर शुन:शेप को एक मंत्र बतलाया और उसे जपने के लिए कहा। इस मंत्र का जप कने पर वरुणदेव स्वयं प्रकट हुए और बोले - हरिश्चंद्र, तुम्हारा यज्ञ पूरा हो गया। इस ब्राह्मणकुमार को छोड़ दो। तुम्हें मैं जलोदर से भी मुक्त करता हूँ।
यज्ञ की समाप्ति सुनकर रोहिताश भी वन से लौट आया और शुन:शेप महर्षि विश्वामित्र का पुत्र बन गया। महर्षि विश्वामित्र के कोप से हरिश्चंद्र तथा उनकी रानी शैव्या को अनेक कष्ट उठाने पड़े। उन्हें काशी जाकर श्वपच के हाथ बिकना पड़ा, पर अंत में रोहिताश की असमय मृत्यु से देवगण द्रवित होकर पुष्पवर्षा करते हैं और राजकुमार जीवित हो उठता है। महर्षि विश्वामित्र के कहने पर अपना सब कुछ दान देने के पश्चात दक्षिणा देने हेतु पहले अपने पत्नी को पांच सौ स्वर्ण मुद्रा व पुत्र रोहिताश को सौ स्वर्ण मुद्रा मे बेचने के पश्चात स्वयं को भी पांच सौ स्वर्ण मुद्रा में बेच दिया था। तब ग्यारह सौ स्वर्ण मुद्रा एकत्रित किए थे।
राजा हरिश्चन्द्र ने सत्य के मार्ग पर चलने के लिये अपनी पत्नी और पुत्र के साथ खुद को बेच दिया था। कहा जाता है-
राजा हरिश्चंद्र की पत्नी का नाम तारा था और पुत्र का नाम रोहिताश था। इन्होंने अपने दानी स्वभाव के कारण महर्षि विश्वामित्र जी को अपने सम्पूर्ण राज्य को दान कर दिया था, लेकिन दान के बाद की दक्षिणा के लिये साठ भर सोने में खुद तीनो प्राणी बिके थे और अपनी मर्यादा को निभाया था, सर्प के काटने से जब इनके पुत्र की मृत्यु हो गयी तो पत्नी तारा अपने पुत्र को शमशान में अन्तिम क्रिया के लिये ले गयी। वहाँ पर राजा खुद एक डोम के यहाँ नौकरी कर रहे थे और शमशान का कर लेकर उस डोम को देते थे। उन्होने रानी को भी कर के लिये आदेश दिया, तभी रानी तारा ने अपनी साडी को फाड़कर कर चुकाना चाहा, उसी समय आकाशवाणी हुयी और राजा की ली जाने वाली दान वाली परीक्षा तथा कर्तव्यों के प्रति जिम्मेदारी की जीत बतायी गयीं। इन सब कष्टों और परीक्षाओं के पीछे शनिदेव का प्रकोप माना जाता है।
मेजर ध्यानचंद खेल रत्न पुरस्कार
मेजर ध्यान चंद खेल रत्न पुरस्कार (पूर्व राजीव गांधी खेल रत्न) भारत में दिया जाने वाला सबसे बड़ा खेल पुरस्कार है। इस पुरस्कार को भारत एवं विश्व हॉकी के सर्वश्रेष्ठ खिलाड़ी के नाम पर रखा गया है, जो तीन बार ओलम्पिक के स्वर्ण पदक जीतने वाली भारतीय हॉकी टीम के सदस्य रहे। यह प्रतिवर्ष खेल एवं युवा मंत्रालय द्वारा प्रदान किया जाता है। प्राप्तकर्ताओं को मंत्रालय द्वारा गठित एक समिति द्वारा चुना जाता है और उन्हें अंतर्राष्ट्रीय स्तर पर पिछले चार साल की अवधि में खेल क्षेत्र में शानदार और सबसे उत्कृष्ट प्रदर्शन के लिए सम्मानित किया जाता है। इस पुरस्कार मे एक पदक, एक प्रशस्ति पत्र और नगद राशि पुरस्कृत व्यक्ति को दिये जाते है। सन् २०१८ में यह राशी ७.५ लाख रुपये थी। लेकिन अब यह राशि बढ़ाकर २५ लाख कर दिया गया है। सम्मानित व्यक्तियों को रेलवे की मुफ्त पास सुविधा प्रदान की जाती है जिसके तहत मेजर ध्यान चंद खेल रत्न पुरस्कार विजेता राजधानी या शताब्दी गाड़ियों में प्रथम और द्वितीय श्रेणी वातानुकूलित कोचों में मुफ्त में यात्रा कर सकते हैं।
१९९१-९२ में स्थापित यह पुरस्कार पहले किसी खिलाड़ी को एक वर्ष में शानदार प्रदर्शन के लिए दिया जाता था। २०१४ की पुरस्कार चयन समिति द्वारा दिए गए सुझावों के आधार पर, मंत्रालय ने चार वर्षों की अवधि में प्रदर्शन पर विचार करने के लिए फरवरी २०१५ में मानदंडों को संशोधित किया। किसी दिए गए वर्ष के लिए नामांकन ३० अप्रैल तक या अप्रैल के अंतिम कार्य दिवस तक स्वीकार किए जाते हैं, जिसमें एक खेल परकार के दो खिलाड़ियों से अधिक नामांकिन नहीं कर सकते है। एक बारह सदस्यीय समिति ओलंपिक खेलों, पैरालम्पिक खेलों, एशियाई खेलों और राष्ट्रमंडल खेलों जैसे विभिन्न अंतर्राष्ट्रीय आयोजनों में एक खिलाड़ी के प्रदर्शन का मूल्यांकन करती है। समिति बाद में खेल एवं युवा राज्यमंत्री के पास अपनी मंजूरी के लिए अपनी सिफारिशें भेजती है।
इस पुरस्कार के पहले प्राप्तकर्ता शतरंज के ग्रैंडमास्टर विश्वनाथन आनंद थे, जिन्हें वर्ष १९९१-९२ में अपने प्रदर्शन के लिए सम्मानित किया गया था। २००१ में, निशानेबाज अभिनव बिंद्रा, जो १८ वर्ष की आयु के थे, पुरस्कार के सबसे कम उम्र के प्राप्तकर्ता बने। आमतौर पर यह पुरस्कार एक वर्ष में केवल एक खिलाड़ी को सम्मानित किया जाता है, जिसमें कुछ अपवाद बने हैं (१९९३-९४, २००२, २००९, २०१२, २०१६, २०१७, २०१८ और २०१९) जब एक वर्ष में कई प्राप्तकर्ता सम्मानित किए गए थे। २०१९ के अनुसार अड़तीस प्राप्तकर्ता हुए हैं जो चौदह खेलों में से हैं: एथलेटिक्स, बैडमिंटन, बिलियर्ड्स, बॉक्सिंग, शतरंज, क्रिकेट, फील्ड हॉकी, जिमनास्टिक्स, शूटिंग, स्नूकर, टेनिस, कुश्ती, भारोत्तोलन और नौका दौड़। इस पुरस्कार के सबसे हालिया प्राप्तकर्ता रोहित शर्मा(क्रिकेट), मरियप्पन थंगावेलु(पैरा एथलीट), मनिका बत्रा(टेबल टेनिस), विनेश फोगाट(कुश्ती), रानी रामपाल(हॉकी) हैं। 2021 मेजर ध्यानचंद खेल रत्न पुरस्कार विजेता कृष्णा नागर, परमोद भगत बैडमिंटन रवी कुमार दहिया कुस्ती सुमित अंतिल एथलेटिक्स मिताली राज क्रिकेट नीरज चोपडा एथलेटिक्स मनप्रीत सिंह हॉकी लवलिना बॉरगोहेन मुक्केबाजी अवनी लेखरा शूटिंग मनीष नरवाल शूटिंग पी आर श्रीजेश हॉकी
भारतीय हॉकी महासंघ
भारतीय हॉकी महासंघ (आईएचएफ) भारत में अंतरराष्ट्रीय हॉकी महासंघ की शाखा थी। अप्रैल २००८ में इसे भ्रष्टाचार के आरोपों के कारण भंग कर गिया गया था। वर्तमान में भारतीय हॉकी के लिए जिम्मेदार संस्था हॉकी इंडिया है, मार्च २०१४ में भारत सरकार ने हॉकी इंडिया को देश की एकमात्र संस्था के रूप में मान्यता दी।
दिलीप ट्रॉफी
दिलीप ट्राफी (क्रिकेट) भारत की एक घरेलू क्रिकेट प्रतियोगिता है। दिलीप ट्रॉफी में एक घरेलू प्रथम श्रेणी क्रिकेट प्रतियोगिता में भारत की भौगोलिक क्षेत्रों का प्रतिनिधित्व करने वाले टीमों के बीच भारत में खेला जाता है। प्रतियोगिता नवानगर के कुमार श्री दिलीपसिंहजी (भी "दिलीप" जाना जाता है) के नाम पर है। सेंट्रल जॉन मौजूदा चैंपियन हैं।
प्रतियोगिता 1961-62 के सत्र में भारतीय क्रिकेट कंट्रोल बोर्ड द्वारा शुरू किया गया था। उद्घाटन टूर्नामेंट वेस्ट जॉन ने 10 विकेट से फाइनल में दक्षिण क्षेत्र को पराजित ने जीती। 1962-63 सीजन में पांच टीमों में से चार (सभी सेंट्रल जॉन को छोड़कर) में अपने गेंदबाजी आक्रमण वेस्ट इंडीज टेस्ट क्रिकेटर से मजबूत था।
नॉर्थ जोन और वेस्ट जोन, 18 जीत से प्रत्येक के साथ सबसे सफल टीमों में किया गया है, हालांकि उत्तर के कुल एक साझा ट्राफी भी शामिल है और पश्चिम के तीन है।
पांच भारतीय जोनल टीमों को नियमित रूप से दिलीप ट्रॉफी में हिस्सा लेने - नॉर्थ जॉन, साउथ जॉन, ईस्ट जॉन, वेस्ट जॉन और सेंट्रल जॉन।
मूल प्रारूप है कि पांच टीमों को एक नॉकआउट आधार पर एक दूसरे को खेला था। 1993-94 के सत्र से, प्रतियोगिता एक लीग प्रारूप में परिवर्तित की हैं।
2002-03 के सत्र के लिए, जोनल टीमों 5 नई टीमों द्वारा बदल दिया गया था - एलीट ए, एलीट बी, एलीट सी, प्लेट ए और प्लेट बी। इन टीमों को नई एलीट ग्रुप से निर्माण और प्लेट ग्रुप डिवीजनों जो रणजी ट्राफी में इस मौसम में पेश किया गया था। हालांकि, इस प्रारूप में केवल एक सत्र के लिए चली रूप में यह महसूस किया गया कि नई टीमों की पहचान की भावना का अभाव है।
2003-04 के सत्र से 2008 तक, पांच मूल जोनल टीमों छठी अतिथि टीम है जो एक दौरे विदेशी टीम थी के साथ प्रतिस्पर्धा की। पहले अतिथि टीम 2003-04 में इंग्लैंड ए थी।
चूंकि, स्वरूप मूल 5-टीम नाकआउट टूर्नामेंट से प्रतिस्थापित किया गया है।
प्रत्येक जोनल टीम क्रिकेटरों जिन्होंने रणजी ट्रॉफी राज्य / शहर भारत के उस क्षेत्र में स्थित टीमों के लिए खेलने के लिए एक समग्र टीम है। टीमों जो प्रत्येक क्षेत्र रचना इस प्रकार हैं: 2003-04 के सत्र के बाद से, एक विदेशी मेहमान टीम दिलीप ट्रॉफी में एक छठे टीम के रूप में हिस्सा लिया।
ध्यान दें:जीत में साझा ट्रॉफी शामिल हैं और जीत प्रतिशत गणना आधे जीत के रूप में साझा की जाती है।